interakcie
Dobrý deň.Beriem Nebelit 5mg polovicu tabletky a po jedle arketis 20mg. Tolerancia daných liekov?Ďakujem
Dobrý deň,
ďakujeme za Vašu otázku.
Pokiaľ ste mali na mysli interakcie, tak medzi liekmi Nebilet (nebivolol) a Arketis (paroxetín) dochádza k interakciám strednej závažnosti. Vzhľadom na to, že nebivolol je metabolizovaný CYP2D6 izoenzýmom, súčasné podanie látok inhibujúcich tento enzým (paroxetín-Arketis) môže zvýšiť plazmatické hladiny nebivololu so zvýšeným rizikom excesívnej bradykardie a nežiaducich účinkov.
Odporúčam Vám riadiť sa odporúčaniami lekára, ktorý Vám dané lieky predpísal a dodržiavať stanovené dávkovanie. Ak Vám lieky predpísali viacerí lekári a o užívaní iných liekov neboli informovaní, je potrebné lekárov o užívaní všetkých liekov dodatočne informovať.
S pozdravom
PharmDr. Patrícia Čečková